མཚོན་བྱེད་རིང་ལུགས་བྱེད་ཐབས་སྤྱད་དེ་ཁོང་ཚོས་འཆར་གཞི་འདྲ་མིན་སྣ་ཚོགས་བསམ་བཞིན་ཡོད་པ་རེད།དེ་དག་ཚང་མ་མིའི་དཀའ་རྙོག་སེལ་རྒྱུར་དམིགས་ནས་བཟོ་བའི་འཆར་གཞི་ཞིག་མ་རེད།ཁོང་ཚོས་འགུལ་བསྐྱོད་རེ་རེ་རྒྱབ་པ་དེ་མཚོན་བྱེད་ཙམ་ལས།དངོས་ཐོག་བདེན་འཚོལ་ངང་དཀའ་རྙོག་སེལ་ཐབས་རྩ་བ་ནས་བྱས་མེད།ཁོང་ཚོ་རིགས་རྒྱུད་ཐ་དད་དུ་བཟོ་བའི་བྱེད་སྟངས་མེད་པར་བཟོ་རྒྱུའི་ཁྲིམས་ཀྱིས་ཐག་གཅོད་རྒྱུ་བཟོས་ཡོད་པ་རེད།ཡིན་ནའང་ཐག་གཅོད་དེ་ད་དུང་ཡང་ལག་བསྟར་བྱེད་ཐུབ་མེད་པ་དང༌།ཐ་ན་རོ་ཆེ་སུ་ཐིར་དང་མི་སི་སི་ཕིས་ཁུལ་དུ་ཡང་ལག་བསྟར་བྱེད་ཐུབ་མེད།ཁོང་ཚོ་མི་སི་སི་ཕིའིསློབ་གྲྭ་ཆེན་མོའི་ནང་དུ་མི་དཀར་ནག་གཉིས་འགྲོ་གི་ཡོད་པ་མངོན་པར་བྱས་ཏེ་མི་རྣམས་ལྐུགས་པར་བཟོས་ཡོད།ཁོང་ཚོ་ཨ་ཧྥེ་རི་ཁ་བ་གཅིག་ཁྲིད་དེ་དེ་དང་མཉམ་དུ་དམག་མི་༦༠༠༠༡༥༠༠༠ཙམ་ཁྲིད་ཡོད་པ་རེད།དེའི་འགྲོ་སོང་ཨ་སྒོར་ས་ཡ་དྲུག་ཡིན།དགད་མོ་བགད།ལས་འགུལ་འདིའི་ཁྲོད་དུ་མི་གསུམ་མམ་བཞི་བསད་ཡོད་པ་དེ་ནི་ཁོང་ཚོས་བྱེད་སྟངས་རེད།ཤེས་དགོས་པ་ཞིག་ལ་ཤ་མདངས་ནག་པོའི་མི་གཅིག་སློབ་གྲྭ་ཆེན་མོའི་ནང་དུ་བཅུག་ཏེ་མི་སི་སི་ཕིའིསློབ་གྲྭ་ཆེན་མོ་ནང་དུ་མི་དཀར་ནག་གཉིས་ཀ་འགྲོ་གི་ཡོད་པ་རེད་ཟེར་བཞིན་ཡོད།དགད་མོ་བགད།